钦定古今图书集成/明伦汇编/闺媛典/第110卷 > 皇清十六 > 豫章烈妇
## 钦定古今图书集成/明伦汇编/闺媛典/第110卷 > 皇清十六 > 豫章烈妇

按《太平府志》：“豫章烈妇，不知其姓名，有殊色。金声垣反江西。”

上命谭固山讨平之。妇为小卒所掠，师旋，暗藏舟中。

欲狎之，不从，日夕泣。兵恐其闻于营督也。抵采石，移舟翠蠃山下。绐之曰：“此间有尼庵，纵汝为尼，可乎？” 妇忻起登岸，领至马王庙前杀之，截尸数段。镇人怜之，施棺掩埋。纪其事于石。